Document ID: /roh_data/filtered/fineweb-2-filterrobots_roh.jsonl.gz/48241

Cusseglieras e cussegliers guvernativs che smettan duain en l'avegnir communitgar pli transparent ed avert davart lur mandats. Plinavant na duai la nominaziun per tals mandats betg pli succeder durant ch'ils politichers èn anc en uffizi. Quai è la risposta da la regenza grischuna sin ina incumbensa da la PPS.
La partida populara sa referescha qua sin il cas da Mario Cavigelli e ses nov uffizi tar la Viafier retica. Mez zercladur era vegnì enconuschent ch'il cusseglier guvernativ che chala cun la fin da l'onn surpiglia a partir da l'autra stad il presidi dal cussegl d'administaziun tar la Retica.